open-index/open-wikipedia-markdown huggingface dataset:
Es Selendang Mayang

## Es Selendang Mayang 
Es selendang mayang yaiku salah sawijining minuman khas ing Jakarta. Teng masyarakat Betawi, minuman iki dianggep minuman jadul, mulo saniki sampun jarang dipanggihi. namung biasane tasih disajikaken ana ing acara-acara khusus, kados ing acara hajatan.

## Sejarah 
Ana ing sejarahe, es selendang mayang iki sampun wonten kawit zaman kolonial Belanda. Naminipun dipendet saking kalih kata, yaiku 'selendang' lan 'mayang'. Kata 'selendang' dipendet saking warnane yaiku warna ijem, petak, lan abrit kados selendange penari, sawetara ‘mayang’ nggadai arti kenyel dan legi. Minuman kang cekap disenengi ing wektu kepungkur iki uga kerep dipunkaite kalian crita rakyat, yaiku Si Jampang Mayangsari kang metu ing tahun 1990-an. Jagoan saka Betawi iku tresna kalian cah ayu ingkang asmonepun Mayangsari kanti rela nglampahi nopo kewamon. Mayangsari nggadahi pameca ayu, remane kembyah lan ikal, irunge mancung, kalian mripat kang endah. masyarakat manggapi Mayangsari puniko inspirasi asmo kagem minuman kan rupane menarik lan nyegerake, mulo selendang mayang iki diibaratake saged dipunikmati pandangan mata ugi rasa.

## Chatetan Suku
Musiyum Timor Timur

**Musiyum Timor Timur** iku pérangan saka Taman Mini Indonesia Indah,Mapan ing sisih lor Istana Bocah Indonesia, ngadap kidul menyang Musiyum Prangko Indonesia. Sakdurungé, Musiyum Timor Timur iku Paviliun Regional Timor Timur, sing dibangun taun 1979 lan diresmikaké tanggal 20 April 1980 déning Présidhèn Soeharto.

Sawisé Timor Wétan misah saka Indonesia lan mbentuk nagara dhéwé, Paviliun Timor Wétan dikelola déning manajemen Taman Mini Indonesia Indah minangka monumen. Sawisé kuwi, status Paviliun Timor Wétan dadi musiyum ing sangisoré manajemen Istana Anak-Anak Indonesia.

Struktur pendukung iku bangunan panggung kembar kanthi atap bunder lan tanpa tembok. Kaloro bangunan iki ngapit bangunan utama, sing digunakaké minangka balé pasamuan tradhisional, nanging ing Musiyum Timor Timur digunakaké minangka papan istirahat kanggo pengunjung.

Struktur pendukung liyane yaiku panggung sing digunakake kanggo pagelaran seni, sing bisa digunakake dening masyarakat kanggo acara-acara sing mbutuhake panggung lan pamirsa sing lungguh ing lantai dasar Uma Lautem.Nalika isih dadi paviliun regional, Musiyum Timor Timur nampani kunjungan saka Perdana Menteri India, Naelam Sanjiva Reddy, lan garwané tanggal 4 Desember 1981. Kanthi loman padha nandur wit beringin persahabatan.

## Rujukan
Kutha Tua Jakarta

## Khuta Tua Jakarta 
Khuta Tua dikenal kalih sebutan Batavia Lama, yaiku salah sawijining wilayah cilik ing Jakarta, Indonesia. Duweni luas 1,3 kilometer persegi.

## Panggonan Menarik lan Bersejarah 
* Gedung Arsip Nasional
* Gedung Chandranaya
* Vihara Jin De Yuan (Vihara Dharma Bhakti)
* Petak Sembilan
* Pecinan Glodok lan Pinangsia
* Gereja Sion
* Tugu Jam Khuta Tua Jakarta
* Stasiun Jakarta Khuta

## Cathetan suku 
## Deleng ugi 
Masjid Istiqlal
Jali-Jali

Lagu iki asale saka tembung "jali" (woh Jali). Lagu "jali-jali", sing dadi inti musik lan lagu Betawi, diyakini asale lan dikembangake dening komunitas Tionghoa-Indonesia ing Jakarta liwat musik gambang kromong tradisional, sing banjur dadi spesialisasi Betawi.

Lagu iki dipopulerkan dening M. Sagi, pimpinan orkestra kerontjong, ing taun 1942. Amarga makna budaya Betawi sing kuwat, lagu "jali-jali" banjur dadi lagu rakyat Betawi. ==
Ini dia si jali-jali

Lagunya enak lagunya enak merdu sekali

Capek sedikit tidak perduli sayang

Asalkan tuan asalkan tuan senang di hati

Palinglah enak si mangga udang

Hei sayang disayang pohonnya tinggi pohonnya tinggi buahnya jarang

Palinglah enak si orang bujang sayang

Kemana pergi kemana pergi tiada yang melarang

Disana gunung disini gunung

Hei sayang disayang ditengah tengah ditengah tengah kembang melati

Disana bingung disini bingung sayang

Samalah sama samalah sama menaruh hati

Jalilah jali dari cikini sayang

Jali-jali dari cikini

Jalilah jali sampai disini

## Cathetan Suku
Nathalie Baye

**Nathalie Marie Andrée Baye**[1] (lair 6 Juli 1948) iku sawijiné aktris film, télévisi, lan sandiwara Prancis. Dhèwèké miwiti karièré ing taun 1970 lan wis tau main ing luwih saka 80 films. Dhèwèké wis tau dinominasèkaké kaping sepuluh kanggo bebungah  César lan menang ping papat: *Every Man for Himself* (1980), *Strange Affair* (1981), *La Balance* (1982), and *The Young Lieutenant* (2005). Saliyané iku dhèwèké uga tau main *Day for Night* (1973), *Catch Me If You Can* (2002), *Tell No One* (2006), lan *The Assistant* (2015). Ing taun 2009, dhèwèké olèh pamulyan ''ordre national de la Légion d'honneur.''

.
Perang Yamamah

jmpl|Ilustrasi lagi Perang
**Perang Yamamah** (Arab: **معركة اليمامة**) yaiku perang sing kelakon ing taun 11 H / Desember 632 M ing Jazirah Arab, tepaté ing wilayah Yamamah, sisih kidul kutha Riyadh. Perang iki dumadi antarane Khalifah Abu Bakar lan Musailamah al-Kazzab, sing ngakoni awake minangka nabi.

## Latar Wuri 
Sawisé wafaté Muhammad, akèh suku Arab bali murtad lan mbalela marang pamaréntahan Islam ing Madinah. Khalifah Abu Bakar banjur ngatur 11 korps pasukan kanggo nundhungi pambrontakan kasebut. Salah siji panglima sing ditugasi yaiku Ikrimah ibn Abi Jahl kanggo ngadhepi Musailamah, nanging durung kelakon perang langsung. Sabanjuré, Abu Bakar maringi tugas marang Khalid ibn al-Walid sawise sukses nundhungi pambrontakan ing papan liya. Ikrimah diprentah supaya njaga Musailamah tetep ana ing Yamamah nganti Khalid teka mimpin pasukan utama.

## Jalane Pertempuran 
Nalika Khalid wis tekan Yamamah, pasukan Muslim maju ngadhepi pasukan Musailamah. Khalid nempatake Zayd ibn al-Khattab lan Abu Hudhayfah ibn Utbah dadi panglima sayap tengen lan kiwa. Panji Muhajirin dicekel Salim maula Abu Hudhayfah, déné panji Anshar dicekel Tsabit bin Qais. Saka pihak Musailamah, Rajjal lan Muhkam dadi panglima sayap.

Perang lumaku sengit lan imbang suwe. Akeh prajurit Muslim gugur, kalebu Zaid bin Khattab lan Abu Hudhayfah. Khalid banjur nyusun ulang formasi adhedhasar kesukuan kanggo ngobong semangat tempur saben klompok.

Khalid banjur maju nantang duel para pimpinan pambrontak. Siji-siji bisa dikalahake nganti tekan Musailamah, nanging Musailamah mlayu lan mundur menyang benteng pertahanané. Ing kono, Muhkam kena panah saka Abd al-Rahman ibn Abi Bakr lan mati. Musailamah lan kira-kira 7.000 pasukane ngungsi ing benteng. Pasukan Muslim nerusake serangan nganti bisa njebol benteng sawisé Al-Bara ibn Malik mlumpat dhewe mlebu benteng lan mbukak gerbang saka njero, sanajan awake kebak tatu.

## Pungkasan Perang 
Ing pungkasane, Musailamah bisa dipatèni déning Abdullah ibn Zayd ibn Asim, Abu Dujana, lan uga ditombak déning Wahshi ibn Harb. Kanthi guguré Musailamah, pasukané bisa dikalahake.

Perang Yamamah nyebabake luwih saka 70 sahabat penghafal Al-Qur’an gugur. Kedadeyan iki ndadekake Abu Bakar banjur ngupaya nglumpukake lan nyusun maneh para penghafal Al-Qur’an supaya ora padha gugur bebarengan ing peperangan. Sawisé perang, Khalid nggawe prajanjian tentrem karo sisa Bani Hanifah lan nikah karo putri Mujja’ah bin Murarah. Rampasan perang dikirim menyang Madinah, kalebu salah siji tawanan wanita sing banjur dinikahi Ali ibn Abi Talib lan nglairake Muhammad ibn al-Hanafiyyah. Sabanjuré, Abu Bakar maringi tugas anyar marang Khalid supaya mangkat menyang Irak liwat utusané, Abu Sa'id al-Khudri.

## Rujukan
Hugh Dancy

**Hugh Michael Horace Dancy** (lair 19 Juni 1975) iku sawijiné aktor Inggris, sing dadi kawentar minangka main ing adhaptasi télévisi saka roman *David Copperfield (2000), main minangka Kurt Schmid ing *Black Hawk Down* (2001) lan Prince Charmont ing *Ella Enchanted* (2004). Paraga liyané ing film kalebu Joe Conner ing *Shooting Dogs* (2005), Grigg Harris ing *The Jane Austen Book Club* (2007), Luke Brandon ing *Confessions of a Shopaholic* (2009), Adam Raki in *Adam* (2009) lan Ted ing *Martha Marcy May Marlene* (2011). Ing télévisi, dhèwèké maragakaké *profiler* para durjana Will Graham ing sérial NBC television *Hannibal* (2013–2015), Cal Roberts ing sérial Hulu original *The Path* (2016–2018) lan Robert Devereux, 2nd Earl of Essex, ing miniséri Channel 4 *Elizabeth I* (2005); paraga iki mènèhi awaké nominasi Primetime Emmy Award. Wiwit taun 2022 Dancy maragakaké Nolan Price ing revival sérial NBC *Law & Order'' (2022–saiki).
Laura Haddock

**Laura Jane Haddock** (lair 21 Agustus 1985) iku aktris Britani. Dhèwèké kawentar olèhé maragakaké Alison ing film *The Inbetweeners Movie*, Zoë Walker ing *White Lines*, Max Meladze ing *The Recruit*, Lucrezia ing ''Da Vinci's Demons*, *Meredith Quill* ing *Guardians of the Galaxy* lan terusané *Guardians of the Galaxy Vol. 2*, lan Viviane Wembly ing *Transformers: The Last Knight''.
Fair Land Sarawak

**Fair Land Sarawak** iku lagu kabangsan Sarawak ing Jajahan Inggris (Raj Sarawak)

Barkas:Fairland Sarawak.ogg
Sejarah lagu kabangsan Sarawak

Sarawak iku enek lagu kabangsan

* Gone Forth Beyond the Sea
* Fair Land Sarawak
* Sarawak Bahagia
* Ibu Pertiwiku
Gone Forth Beyond the Sea

**Gone Forth Beyond the Sea** iku lagu kebangsaan Raj Sarawak. Iku lagu pertama ing sejarah Sarawak

## Lirik 

Gone forth beyond the sea
To clime… as yet unknown,
Where calls are made for thee,
To bear the sword and crown.

Advance, God speed, to save,
Creatures in jungles deep,
God's hand shall help the brave,
Tho'man's may rest in sleep,
Let Justice signalise,
And ev'ry voice resound,
Who by the Eastern crown'd.

Tho'past and gone in light,
Thy name is still renownd,
And as a chief in might,
Thy deeds are ever crown'd,
Let echoing vales redound,
By mountain, crag and nook,
Sing loud with joyous sound,
God Bless the Rajah Brooke.

## Referensi
Kusuma Wijaya

**Kusuma Wijaya** inggih punika salah satunggaling tembang perjuangan Indonesia ingkang ngemu teges patriotik lan nasionalisme ingkang kiyat. Tembang menika dipun-gubah dening  Ismail Marzuki, salah satunggaling komponis misuwur ing Indonesia ingkang kathah nyipta lagu-lagu perjuangan nalika masa pergerakan kamardikan. Tembung *kusuma wijaya* kanthi harfiah ateges “kembang kamulyan” utawi “kembang kamenangan,” minangka pralambang tumrap para pahlawan ingkang sampun gugur mbelani bangsa lan nagari.

Lirik tembang “Kusuma Wijaya” ngandhut pangurmatan ingkang jero dhumateng pengurbanan para pejuang. Kanthi pilihan tembung ingkang puitis lan kebak raos, tembang menika negesaken bilih pengurbanan para pahlawan boten muspra, nanging dados dhasar tumrap jejegipun nagari merdika. Tema kapahlawanan menika kasawiji kaliyan melodi ingkang khidmat lan nggetakaken semangat, saéngga saged nuwuhaken rasa haru saha ngiyataken jiwa nasionalisme.

Ing konteks sejarah lan kabudayan, “Kusuma Wijaya” asring dipun-tembangaken nalika upacara kenegaraan utawi pengetan dinten-dinten ageng nasional minangka wujud pangurmatan dhumateng jasa para pahlawan. Karya menika nggambaraken ciri khas gaya musik Ismail Marzuki ingkang prasaja nanging kiyat sacara emosional, kanthi struktur melodi ingkang gampil kelingan lan lirik ingkang cetha. Lumantar tembang menika, nilai-nilai patriotisme, pengurbanan, lan tresna dhumateng tanah air tansah kapunwarisaken saking generasi dhateng generasi minangka pérangan saking identitas budaya lan sejarah bangsa Indonesia.

## Rujukan
Asam aspartat

jmpl|**Asam aspartat**
**Asam aspartat** iku salah siji asam amino sing nduweni peran wigati ing sistem biokimia makhluk urip. Senyawa iki kalebu golongan asam amino nonesensial, tegesé awak manungsa bisa nyintesis dhewe tanpa gumantung sakabehé saka panganan. Ing kimia organik, asam aspartat kalebu asam amino sing muatane negatif (asam amino asam) ing pH fisiologis amarga nduweni gugus karboksilat tambahan ing rantai sampingé. Anané gugus iki maringi sipat asam lan ndadekake bisa melu ing macem-macem reaksi metabolik lan interaksi molekuler ing njero sel.

Sacara struktural, asam aspartat nduweni rumus molekul C4H7NO4. Struktur dhasaré kasusun saka gugus amino (-NH2), gugus karboksil (-COOH), atom hidrogen, lan rantai samping wujud gugus karboksil tambahan (-CH2-COOH) sing kaiket ing atom karbon alfa. Ing kahanan fisiologis, loro gugus karboksilé biasane terionisasi dadi wujud muatan negatif, saéngga kerep ana minangka ion aspartat. Sifat ionik iki ndadekake bisa mbentuk ikatan ion lan jembatan uyah ing struktur protein.

Ing metabolisme seluler, asam aspartat nduweni posisi sentral. Senyawa iki melu ing siklus urea, yaiku jalur metabolik kanggo mbuwang amonia keluwihan liwat pambentukan urea. Ing siklus iki, aspartat nyumbang siji atom nitrogen kanggo pambentukan urea. Tanpa perané, detoksifikasi nitrogen ora bisa lumaku kanthi efisien lan bisa nyebabake akumulasi amonia sing racun tumrap sistem saraf.

Saliyane iku, asam aspartat uga dadi prekursor kanggo biosintesis sawetara asam amino lan nukleotida. Ing organisme tartamtu kaya tetuwuhan lan mikroorganisme, aspartat dadi bahan wiwitan pambentukan asparagin, metionin, treonin, lan lisin. Ing manungsa, asam aspartat uga melu pambentukan nukleotida purin lan pirimidin, komponen dhasar DNA lan RNA, saéngga nduweni peran langsung ing replikasi lan transkripsi genetik.

Ing industri pangan lan farmasi, asam aspartat nduweni teges penting. Salah siji turunane yaiku aspartam, pemanis buatan sing asalé saka dipeptida asam aspartat lan fenilalanin. Aspartam digunakake minangka pengganti gula amarga tingkat kemanisané luwih dhuwur tinimbang sukrosa nanging kalorinè luwih cilik. Panggunaané wis ditliti lan diatur kanthi ketat kanggo njamin keamanan konsumsi.

## Biokimia 
Ing kajian biokimia struktural, residu aspartat kerep ditemokake ing situs aktif enzim. Gugus karboksilaté bisa tumindak minangka donor utawa akseptor proton ing reaksi katalitik, dadi komponen penting ing mekanisme kerja protease lan enzim metabolik liyane. Uga, gugus iki bisa koordinasi karo ion logam kaya kalsium, magnesium, utawa seng kanggo stabilisasi struktur protein lan ngatur aktivitas enzim.

## Rujukan
Sabah Tanah Airku

***Sabah Tanah Airku*** (Jawi: سابه تانه ايركو) iku lagu kabangsan praja Sabah, Malaysia.

## Lirik 
## Referensi 
## Medhia Eksternal 
*
Musiyum Budaya Al Qarara

**Musiyum Budaya Al Qarara** (Arab: متحف القرارة الثقافي) yaiku sawijining musiyum kang ana ing al-Qarara, cedhak Khan Yunis, ing Jalur Gaza, Palèstina. Musiyum iki diadegaké ing taun 2016 lan nyimpen kolèksi arkèologi lan sejarah saka wilayah kasebut, kang dikumpulaké déning para pendiri lan anggota komunitas lokal. Ing Oktober 2023, musiyum iki rusak amarga serangan nalika perang Gaza.

## Sajarah 
Musiyum iki diadegaké ing taun 2016 déning enem wong, kalebu Mohamed Abu Lahia lan garwané Najla Abu Lahia. Kamentrian Pariwisata lan Warisan Kuna Palèstina menehi lisensi pribadi marang musiyum kasebut, kang dumunung ing bekas silo gandum. Musiyum kasebut dirancang kanggo menehi pendhidhikan marang masyarakat babagan warisan budaya Palèstina.

## Koleksi 
Musiyum iki ngemot luwih saka 3.500 obyek arkéologi lan sejarah saka wilayah Gaza.

## Karusakan 
Ing Oktober 2023, musiyum iki ngalami karusakan abot amarga serangan udara nalika konflik ing Gaza.

## Penghargaan 
* Penghargaan ICCROM Sharjah kanggo Nguripake Warisan Budaya (2022)

## Referensi
Dominic West

**Dominic Gerard Francis Eagleton West** (lair 15 Oktober 1969) iku aktor, sutradara, prodhuser, lan musikus Inggris. Dhèwèké misuwur olèhé maragakaké Jimmy McNulty ing drama HBO *The Wire* (2002–08); Noah Solloway ing *The Affair Showtime* (2014–19), sing ndadèkaké awaké dinominasèkaké kanggo Golden Globe Award kanggo Aktor apik dhéwé – Sérial Drama Télévisi;[2] kaponakané Ebenezer Scrooge, Fred, ing *A Christmas Carol* (1999); lan Charles, Pangéran Wales, ing *The Crown* (2022–23), sing ndadèkaké dhèwèké dinominasèkaké kanggo bebungah Golden Globe Award manèh lan Primetime Emmy Award.
Jonathan Zaccaï

**Jonathan Zaccaï** (lair 22 Juli 1970) iku aktor Bèlgi, sutradara film, lan pangripta naskah film. Dhèwèké kaponakané René Kalisky.

Film-film sing dibintangi kalebu *The Beat That My Heart Skipped*, *Private Lessons*, *The True Story of My Life in Rouen*, *The Role of Her Life*, *They Came Back*.

Dhèwèké olèh bebungah Magritte kanggo aktor apik dhéwé kanggo film *Private Lessons*.

## Filmografi 
## Réferènsi
Duli Yang Maha Mulia

**Duli Yang Maha Mulia** (Jawi: دولي يڠ مها موليا) iku lagu kabangsané Selangor

## Lirik 
## Réferènsi
Odyssey

***Odyssey*** (; ) minangka salah satunggaling wiracarita ageng saking Sastra Yunani kina ingkang kagayutaken dhumateng Homerus. Karya punika minangka salah satunggaling karya sastra paling sepuh ingkang taksih lestari sarta tetep misuwur ing kalangipun pamirsa modhèren. Kados déné *Iliad*, *Odyssey* kaperang dados 24 buku. Wiracarita punika nyariyosaken lampahipun narendra pahlawan saking Ithaka, inggih punika Odiséus, ingkang ugi misuwur mawi asma wujud Latinipun, Ulysses, saha lampah wangsulipun sasampunipun Perang Troya ingkang kalampahan laminipun sedasa taun. Lampahipun saking Troya dumugi Ithaka mbetahaken wekdal tambahan malih sedasa taun, ing pundi ing wekdal samanten piyambakipun pinanggih kalihan kathah bebaya lan sedaya pandhèrèkipun palastra. Ing wekdal kicalanipun Odiséus ingkang dangu, piyambakipun dipunanggep sampun séda, nilaraken garwanipun Pénélopé lan putranipun Télémakhos ingkang kedah ngadhepi sapanunggalan palakrama ingkang murang tata kanggé ngrebutaken Pénélopé ing palakrama.

*Odyssey* sepisanan dipunanggit ing Basa Yunani Homerus udakara abad kaping 8 utawi kaping 7 SM; lan dumugi pertengahan abad kaping 6 SM, karya punika sampun dados perangan saking kanon sastra Yunani. Ing jaman kina, asmanipun Homerus minangka panggurit dipunanggep leres kasunyatanipun, nanging para sarjana modhèren limrahipun mastani bilih *Iliad* lan *Odyssey* dipunanggit kanthi piyambak-piyambak, minangka perangan saking tradhisi lésan ingkang dangu. Ngèngeti kathahing tiyang ingkang buta aksara, geguritan punika dipungelaraken ing sangajengipun pamirsa déning satunggaling  utawi panggurit keliling.

Tema-tema baku ing salebeting wiracarita kalebet gagasan babagan  (; 'wangsul', kondur ing marcapada), lelana,  (; 'pasedhèrèkan tamu'), pacobèn, lan sasmita. Para sarjana mirembag kaluwihan narasi saking klompok tartamtu ing salebeting geguritan, kados ta para wanita lan abdi, ingkang nggadhahi jejibahan langkung ageng tinimbang ing karya-karya sastra kina sanèsipun. Panggatosan punika mliginipun sanget gumunaken menawi dipuntandhingaken kalihan *Iliad*, ingkang munjeraken lampahing para prajurit lan narendra salebeting Perang Troya.

*Odyssey* dipunanggep minangka salah satunggaling karya ingkang mumpuni piyambak ing Kanon Kilèn. Tarjamahan basa Inggris kapisan saking *Odyssey* kalampahan ing abad kaping 16. Adhaptasi lan panggambaran ulang taksih terus dipunasilaken ing manéka warna médhiya kang wiyar. Ing taun 2018, nalika *BBC Culture* ngawontenaken jajak panemu saking para winasis ing saindenging donya kanggé madosi narasi sastra ingkang paling lestari, *Odyssey* manggèni urutan kapisan.

## Rujukan
Makna gesang

**Makna gesang** minangka gagasan bilih gesangipun manungsa (individu), gesangipun umat manungsa, utawi kawontenan gesang ing lumrahipun nggadhahi teges ingkang gawan utawi ancas filosofis. Boten wonten mupakat ngéngingi wincikaning gagasan kasebat, utawi menapa gagasan punika piyambak saèstu wonten miturut pamawas obyèktif menapa kémawon. Pamikiran sarta wacana ngéngingi jejer punika dipunupadi ing basa Inggris lumantar pitakènan-pitakènan kados ta—nanging boten winates ing—"Menapa maknaning gesang punika?", "Menapa ancasing kawontenan gesang?", sarta "Kénging menapa kita wonten ing mriki?". Sampun kathah wangsulan ingkang dipunusulaken dhumateng pitakènan-pitakènan kasebat saking manéka warna latar wingking budaya sarta idéologi. Pambudidaya madosi maknaning gesang sampun ngasilaken kathah panggagas filosofis, ilmiah, téologis, sarta métafisik ing sadawaning sajarah. Saben tiyang sarta kabudayan nggadhahi kapercayan ingkang béda-béda minangka wangsulan dhumateng pitakènan punika. Pamanggih ugi gèsèh ngéngingi pigunanipun ngginakaken wekdal sarta sumber daya ing pambudidaya madosi wangsulan kasebat. Pamikir ingkang keladuk saged minangka tandha saking, utawi njlomprongaken dhumateng, krisis èksistènsial.

Makna gesang saged kagali saking panggagas filosofis sarta agami, ugi panalitèn ilmiah ngéngingi kawontenan gesang, sesambetan sosial, kesadharan, sarta kabagyan. Kathah prekawis sanèsipun ingkang ugi kaemot, kados ta makna pralambang, ontologi, aji, ancas, étika, saé lan awon, kajat mardika, kawontenaning satunggal utawi manéka warna sesembahan, gagasan ngéngingi Gusti, roh, sarta alam kelanggengan. Pisumbang ilmiah mliginipun munjeraken dhumateng pamedharan kasunyatan émpiris ingkang gegayutan kalihan jagad raya, njajah wawasan saha watesan ngéngingi "kados pundi" lampahing gesang punika. Kawruh ilmiah ugi nyinaoni sarta saged paring pitedah kanggé pambudidaya madosi karaharjan sarta gagasan ngéngingi moralitas ingkang magepokan. Pamawas sanèsipun ingkang asipat humanistis ngajengaken pitakènan, "Menapa maknaning gesang *kula*?"
Leluhur pungkasan ingkang nunggal

ingkang nggayutaken sedaya golongan utami saking organisme gesang, inggih punika baktèri, arkéa, sarta eukariota, kanthi leluhur pungkasan ingkang nunggal (LUCA) katingalaken wonten ing oyodipun]]

**Leluhur pungkasan ingkang nunggal** (**Last universal common ancestor**: **LUCA**) minangka populasi sèl leluhur nunggal pungkasan ingkang dipunhipotèsisaken, ing pundi sedaya wujud kauripan ing wekdal salajengipun mandhap saking populasi kasebat,kalebet Baktèri, Arkéa, sarta Eukarya. Sèl kasebat nggadhahi lapis ganda lipid; sarta ngewrat sandi gènètik lan ribosom ingkang mbabaraken saking DNA utawi RNA dados manéka warna protéin. Sanadyan wanci wontenipun LUCA dèrèng saged dipunpesthekaken kanthi gumathok, makathah-kathahing pangajian paring pamanggih bilih LUCA sampun wonten ing 3,5 milyar taun kapengker, sarta mbok bilih ugi sampun wonten ing 4,3 milyar taun kapengker utawi sadèrèngipun. Sipat saking titik utawi tataran pamisahan punika taksih dados jejer panalitèn.Sedaya wujud kauripan ingkang langkung rumiyin sadèrèngipun pamisahan punika sarta sedaya organisme ingkang  limrahipun dipunanggep nggadhahi leluhur ingkang nunggal. Adhedhasar pangujian statistik ingkang formal, téyori ngéngingi leluhur nunggal universal (UCA) punika langkung dipunsengkuyung tinimbang manéka warna hipotèsis leluhur jamak ingkang dados sainganipun.Leluhur kapisan ingkang nunggal (FUCA) minangka leluhur non-sèlulèr hipotètis kanggé LUCA sarta garis keturunan sadhèrèk sanèsipun ingkang sapunika sampun cures.
Menapa asal-usul tuwuhing virus dumadi sadèrèng utawi sasampunipun LUCA–saha kemanèkawarnan virus ingkang taksih wonten sarta inangipun–taksih dados jejer panyelidikan.
Sanadyan boten wonten bukti fosil saking LUCA ingkang kapanggih, pasèmperan biokimiawi ingkang njlimet saking sedaya kauripan ing mangsa sapunika (ingkang kaperang dados tigang dhomain) ndadosaken kawontenanipun dipuntampi kanthi wiyar déning para ahli biokimia. Titikanipun saged dipunpethik saking wewatek gawan saking génom modhèren. Gèn-gèn punika nggambaraken sawijining wujud kauripan ingkang rumit kanthi kathah titikan ingkang kaadhaptasi sesarengan, kalebet pakartining transkripsi sarta translasi kanggé ngéwahi katerangan saking DNA nuju mRNA lajeng dados manéka warna protéin.
Genosida Gaza

**Génosida Gaza** yaiku penghancuran rakyat Palèstina ing Lurung Gaza sing terus-terusan,  disengaja, lan sistematis sing ditindakake déning Israèl sajroné perang Gaza. Iku kalebu rajapati massal, kaliren sing disengaja, nyebabake cilaka fisik lan mental sing serius, lan pencegahan kelahiran. Tumindak liyané kalebu pemblokiran, ngrusak infrastruktur sipil, ngrusak fasilitas kesehatan, matèni petugas kesehatan lan para pencari bantuan, nyebabake pengusiran paksa massal, nindakake kekerasan seksual, lan ngrusak situs pendidikan, agama, lan budaya.
## Réferènsi
## Cathetan sikil
Simon Russell Beale

**Sir Simon Russell Beale** (lair 12 Januari 1961) iku aktor Inggris. Dhèwèké tau diarani déning koran *The Independent* minangka "aktor téater gedhé saka générasiné", dhèwèké wis akèh olèh bebungah werna-werna, kalebu Tony Award siji, telung Laurence Olivier Awards, lan British Academy Television Awards loro. Kanggo pakaryané marang kagunan drama, dhèwèké diangkat dadi *knighted* déning Ratu Elizabeth II ing taun 2019.

## Réferènsi 
## Pranala njaba 
* 
* National Theatre: Platforms
* Russell Beale news 
* Broadway.com Interview
* ''Debrett's People of Today''
Alessandro Nivola

**Alessandro Nivola** (lair 28 Juni 1972) iku sawijiné aktor saka Amérika Sarékat.

## Filmografi 
### Film
## Réferènsi
Arty Froushan

**Artemas Bolour-Froushan** (lair 16 April 1993) iku aktor Inggris lan Amérika Sarékat. Ing télévisi, dhèwèké main ing sérial *Carnival Row* (2019–2023) ing Amazon Prime lan uga sérial Disney+ *Daredevil: Born Again* (2025). Dhèwèké uga main ing film kayata *Downton Abbey: The Grand Finale* (2025), dhèwèké maragakaké Noël Coward. Dhèwèké uga kawentar déning pakaryané main sandiwara ing West End lan ing Broadway.

## Filmografi 
### Film
### Télevisi
## Sandiwara
## Réferènsi
Joely Richardson

**Joely Kim Richardson** (lair 9 Januari 1965) iku sawijiné aktris Britani. Dhèwèké kawentar olèhé maragakaké Julia McNamara ing sérial *Nip/Tuck* (2003–2010), Katherine Parr ing sérial *The Tudors* (2010), lan Ethel Cripps ing sérial Netflix *The Sandman* (2022). 

Pakaryané main film kalebu *Drowning by Numbers* (1988), *King Ralph* (1991), *101 Dalmatians* (1996), *Event Horizon* (1997), *The Patriot* (2000), *Anonymous* (2011), adhaptasi Hollywood saka *The Girl with the Dragon Tattoo* (2011), *Endless Love* (2014), *Red Sparrow* (2018), *The Turning* (2020), lan *Little Bone Lodge* (2023).
## Réferènsi
PSBI Blitar

**Persatuan Sepakbola Indonesia Blitar** (**PSBI Blitar**) inggih punika klub sepak bola Indonesia ingkang mapan wonten ing Blitar, Jawa Timur. Klub punika dipunadegaken tanggal 8 Desember 1928 lan kalebet salah satunggaling klub paling sepuh ing Indonesia.

## Sajarah 
PSBI dipunadegaken nalika masa penjajahan Walanda kanthi nama **Persatuan Sepakbola Bangsa Indonesia**. Panganggé nama “Bangsa Indonesia” saha warna abrit-putih ing lambang klub nggambaraken semangat nasionalisme pribumi ing tengah dominasi klub-klub kolonial.

Miturut panaliten ilmiah ing jurnal *KRONIK: Journal of History Education and Historiography*, PSBI dados salah satunggaling representasi identitas lokal Blitar ing kompetisi Perserikatan PSSI. Klub punika aktif melu kompetisi **Perserikatan** lan prestasi paling sae inggih punika peringkat kaping enem ing mangsa 1971/1973.

PSBI gadhah gegayutan simbolik kaliyan Ir. Soekarno, amargi Blitar dados kutha ingkang gadhah makna historis tumrap Presiden kapisan Republik Indonesia. Sawisé masa Perserikatan dipunlebur dados Liga Indonesia taun 1994, PSBI ngalami dinamika kompetisi lan naté main ing kasta kaping kalih saha Divisi II ing wiwitan taun 2000-an.

Wiwit mangsa 2018, PSBI melu kompetisi Liga 3 Zona Jawa Timur, lan saweg punika main ing Liga 4 Indonesia.

## Stadion 
PSBI nggelar pertandhingan kandang wonten ing:
* Stadion Gelora Soeprijadi, Blitar
* Stadion Gelora Panataran, Nglegok, Kabupaten Blitar

## Suporter 
Kelompok suporter PSBI antawisipun:
* Blitzman
* Freedom Gate
* Brightenside28
* Setengah12LadsClub

## Prestasi 
* Peringkat kaping 6 Perserikatan: 1971/1973

## Referensi 
## Pranala njawi 
* Situs resmi PSBI Blitar
Lembah kejanggalan

satunggaling robot, miturut pratelanipun Masahiro Mori. Lembah kejanggalan minangka wewengkon tanggapan emosional ingkang awon tumrap robot ingkang katingal "meh" kadosdene manungsa. Ebah-ebahanipun robot ndadosaken tanggapan emosional kasebut langkung kiyat.]]

Pangaribawa **lembah kejanggalan** inggih menika sesambetan psikologis saha estetika ingkang dipunhipotesisaken antawisipun tingkat kamiripan satunggaling obyek kaliyan manungsa sarta tanggapan emosional dhumateng obyek kasebut. Hipotesis lembah kejanggalan nyana bilih entitas ingkang katingal *meh kados manungsa* badhe nuwuhaken raos aèng utawi giris menggahing para pamiarsa.

Tuladha kedadosan menika saged dipunpanggihi ing wewengkon robot, animatronika, saha boneka ingkang memper gesang, mekaten ugi wujud visual ingkang dipunasilaken saking animasi komputer 3D sarta mliginipun kacerdhasan damelan. Saya ngrembakanipun pangginaan teknologi digital (umpaminipun, kasunyatan maya, kasunyatan imbuh, sarta animasi komputer ingkang fotorealistik) ugi saya inggilipun katenanan wujudipun sampun nuwuhaken pirembagan ingkang lebet ngengingi "lembah" menika.
Stadion Gelora Soeprijadi

**Stadion Gelora Soeprijadi** inggih punika satunggaling stadion ingkang mapan wonten ing Blitar, Jawa Timur, Indonesia. Asmanipun kapundhut saking nama pahlawan nasional, Soeprijadi. Stadion punika dipunginakaken kanggé nggelar pertandingan sepak bola lan dados markas saking tim PSBI Blitar. Kapasitasipun kirang langkung 15.000 papan lenggahan.

## Referensi 
## Pranala njawi 
* Data Stadion wonten ing Situs Stadion Nusantara
Paul Giamatti

**Paul Giamatti** (lair 1967) iku sawijiné aktor Amérika Sarékat. Pamemulé sing ditampa kalebu Primetime Emmy Award lan telung Golden Globes, uga nominasi kanggo rong Academy Awards lan British Academy Film Award.

Sawisé sinau akting ing Yale School of Drama, dhèwèké tampil ing sawetara produksi teater. Giamatti miwiti debut Broadway minangka Ezra Chater ing drama Tom Stoppard *Arcadia* (1995). Mengko ing taun iku, dhèwèké main dadi Pendhéta Donald "Streaky" Bacon ing drama besutané David Hare ajudhul *Racing Demon* (1995). Dhèwèké bali menyang teater ing adhaptasi ulang *Three Sisters* (1997) karya Anton Chekhov lan *The Iceman Cometh* (1999) karya Eugene O'Neill.

Paraga film Giamatti sing paling misuwur yaiku ing *Private Parts* (1997), banjur paraga ing ''My Best Friend's Wedding* (1997), *Saving Private Ryan* (1998), lan *Man on the Moon* (1999). Dhèwèké dilem kanggo paraga pokok ing *American Splendor* (2003), *Sideways* (2004), *Win Win* (2011), lan *Private Life* (2018). Dhèwèké uga tau main ing *Planet of the Apes* (2001), *Robots* (2005), *The Illusionist* (2006), *Fred Claus* (2007), *The Ides of March* (2011), *12 Years a Slave* (2013), *Saving Mr. Banks* (2013), *Love & Mercy* (2014), lan *Straight Outta Compton* (2015). Dhèwèké wis éntuk nominasi Academy Award kanggo Aktor Panyengkuyung Apik Dhéwé kanggo perané minangka Joe Gould ing *Cinderella Man* (2005), lan Aktor Apik Dhéwé  kanggo perané minangka guru sing ora marem ing *The Holdovers* (2023).

Ing télévisi, Giamatti main peran utama ing miniseri HBO John Adams (2008), sing éntuk pujian lan sawetara penghargaan kalebu Primetime Emmy lan Golden Globe. Dhèwèké mbintangi minangka Jaksa Agung AS Chuck Rhoades Jr. ing serial televisi Showtime Billions (2016–2023), lan éntuk nominasi Emmy kanggo perané minangka Ben Bernanke ing film HBO Too Big to Fail (2011), lan Harold Levinson ing serial ITV *Downton Abbey* (2013) lan peran sing padha ing *Downton Abbey: The Grand Finale* (2025). Dhèwèké maragakaké wong tuwa sing ditilar manten pacaré sérial antologi Netflix *Black Mirror* episode "Eulogy" (2025). Dhèwèké uga maragakaké Nus Braka:separo Klingon, seapro Tellarite ing sérial Paramount+ *Star Trek*: *Starfleet Academy'' (2026–saiki).
Claire Holt

## Biografi 
**Claire Rhiannon Holt** (11 Juni 1988),  lair lan gedhé ing Brisbane,  Dhèwèké duwé loro sadulur wadon lan siji sadulur lanang.  Dhèwèké wiwitané sinau dadi dhokter, nanging wiwit tampil ing sawetara iklan kanggo entuk dhuwit  lan, sawisé kerja sedhela dadi model, mutusaké dadi aktris. Mengko, dhèwèké sinau akting ing sekolah swasta.  Dhèwèké main polo banyu ing tingkat kompetitif.  Dhèwèké lulus ing taun 2005 saka Sekolah Stuartholme ing Toowong, Brisbane  lan nduwèni sabuk ireng ing Taekwondo . 
jmpl|Claire Holt ing 2012
Dhèwèké miwiti peran pisanan minangka Emma Gilbert ing seri televisi H2O: Just Add Water saka taun 2006 nganti 2009. Ing taun 2008, dhèwèké uga mbintangi film Messengers 2: The Scarecrow, disutradarai déning Martin Barnewitz, minangka protagonis.Ing mangsa panas 2010, dhèwèké melu syuting film televisi Mean Girls 2. Sabanjuré, ing taun 2011, dhèwèké meranaké Samara Cook ing seri Pretty Little Liars. Nalika proses casting The Secret Circle, dhèwèké banjur dikontrak kanggo mainaké vampir Rebekah Mikaelson ing The Vampire Diaries, lan nerusaké peran kasebut ing musim kapisan lan musim-musim sabanjuré saka spin-off The Originals.
Sandhangan adat Jawa

Ageman Jawi

Ageman jawi wonten kalih gagrak inggih punika gagrak Surakarta lan gagrak Jogjakarta

Ageman Gagrak Surakarta 

Ageman Putri

Ageman Kakung

Ageman Gagrak Yogyakarta
Shimano

**Shimano Inc.** (株式会社シマノ) ya iku perusahaan multinasional asal Jepang sing mrodhuksi komponen pit, piranti mancing, lan perlengkapan dayung. Perusahaan iki diadegaké taun 1921 lan kantor pusaté ana ing Sakai, Prefektur Osaka, Jepang. Shimano kalebu salah siji prodhusèn komponen pit paling gedhé lan paling duwé pangaruh ing donya.

## Sajarah 
Shimano diadegaké déning Shozaburo Shimano ing taun 1921 kanthi jeneng Shimano Iron Works. Ing wiwitané, perusahaan iki mung mrodhuksi *freewheel* pit. Amarga konsistèn njaga mutu lan presisi teknik, Shimano bisa ngrembaka kanthi cepet lan ngembangaké jaringan distribusi nganti tekan pasar internasional.

Minangka perusahaan publik, Shimano kadhaptar ing Bursa Saham Tokyo lan dadi salah siji perusahaan teknik presisi sing duwé reputasi dhuwur saka Jepang.

## Delengen Uga 
* Shimano Inc.
* Industri pit global
* Teknologi transmisi pit

## Cathetan suku
Polygon

**Polygon** ya iku merek pit asal Indonésia sing diprodhuksi déning perusahaan PT Insera Sena. Merek iki dikenal sacara internasional minangka prodhusèn pit gunung, pit dalan (road bike), BMX, lan pit listrik. Kantor pusaté lan fasilitas produksi utama ana ing Kabupaten Sidoarjo, Jawa Wétan, Indonésia.

## Sajarah 
PT Insera Sena diadegaké ing taun 1989 lan wiwit nggunakaké merek Polygon kanggo pasar global. Wiwitane, perusahaan iki fokus ing produksi pit kanggo ekspor. Kanthi ngembangaké riset lan pangembangan (R&D) dhewe, Polygon bisa ngrancang rangka (frame) lan komponen pit sing kompetitif ing pasar internasional.

Ing dasawarsa 2000-an, Polygon wiwit aktif mlebu kompetisi sepeda gunung internasional lan dadi sponsor tim balap profesional, sing ndadèkaké jenengé saya dikenal ing Éropa lan Amérika Lor.

## Produk 
Polygon mrodhuksi macem-macem jinis pit, antarané:

* **Pit Gunung (MTB)** – kalebu hardtail lan full suspension.
* **Pit Dalan (Road Bike)** – dirancang kanggo kecepatan lan efisiensi ing dalan aspal.
* **Pit BMX** – kanggo freestyle lan balap BMX.
* **Pit Listrik (E-bike)** – nggunakaké motor listrik kanggo bantu kayuhan.
* **Pit Urban lan Anak** – kanggo kabutuhan transportasi lan rekreasi.

Polygon nduwèni pusat desain lan pangembangan teknologi sing dikenal minangka Polygon Design Center (PDC), sing fokus ing inovasi rangka aluminium lan karbon.

## Pasar Global 
Polygon ngekspor produké menyang luwih saka 60 nagara ing Asia, Éropa, Australia, lan Amérika. Merek iki kerep mèlu pameran pit internasional lan dadi mitra tim balap gunung profesional.

Ing Indonésia, Polygon dadi salah siji merek sepeda paling misuwur lan nduwèni jaringan distribusi resmi ing pirang-pirang kutha gedhé.
Wim Cycle

**Wim Cycle** ya iku merek sepeda asal Indonésia sing diprodhuksi déning **PT Wijaya Indonesia Makmur Bicycle Industries (WIM Cycle)**. Perusahaan iki kalebu salah siji prodhusèn sepeda nasional sing wis suwe ngedol produk kanggo pasar domestik lan ekspor. Kantor lan fasilitas produksi utamané ana ing Jawa Wétan.

## Sajarah 
PT Wijaya Indonesia Makmur Bicycle Industries diadegaké ing taun 1972. Wiwitane perusahaan iki fokus ing produksi sepeda kanggo kabutuhan pasar lokal. Kanthi perkembangan industri lan tambahé permintaan sepeda ing Indonésia, Wim Cycle ngembangaké kapasitas produksi lan variasi produké.

Ing dasawarsa 1990-an nganti 2000-an, Wim Cycle wiwit ngiyataké jaringan distribusi nasional lan mlebu pasar internasional ing sawetara nagara Asia lan Afrika.
Brendan Patricks

**Brendan Patricks** (lair 3 Dhésèmber 1980) iku sawijiné aktor Britani lan juru sulap London. Asliné dhèwèké asalé saka Reading, Inggris. Dhèwèké kawentar olèhé maragakaké Evelyn Napier ing sérial *Downton Abbey*. Besides acting, he is in a magic double act with comedian Nick Mohammed.

## Filmografi
### Film
### Télévisi
## Réferènsi 
## Pranala njaba 
* Personal Website
*
Sekolah Dasar Rafah kanggo Siswa Kelas B

**Rafah Elementary Co-Ed "B" School** (مدرسة رفح الابتدائية كو-إد بي) iku sekolah ing Rafah, Jalur Gaza, Palestina, ditindakake dening Badan Bantuan lan Pekerjaan PBB kanggo Pengungsi Palestina (UNRWA).  Dumunung 800 mèter saka tapel wates karo Israèl lan wis pirang-pirang rusak déning gegaman utawa bedhil. 

Ing tanggal 31 Januari 2005, siswa kang aran Noran Iyad Deeb tiwas kena peluru kang ditembakake saka wilayah tapel wates sing dikontrol Israel.  Siswa liyane uga ana tatu ing tangan. 

## Rujukan
Thrill

**Thrill** inggih punika salah satunggaling merek pit asal Indonesia ingkang misuwur ing segmen pit gunung lan pit balap kanthi rega kompetitif. Merek punika dipunmangertosi minangka salah satunggaling produk pit lokal ingkang nggabungaken desain modern kaliyan spesifikasi teknis ingkang saged dipuntampi déning pasar nasional lan regional.

## Sajarah lan Perkembangan 
Thrill kalebet merek pit ingkang tuwuh sesarengan kaliyan ngrembakanipun industri pit nasional ing Indonesia, mliginipun nalika tren pit gunung (MTB) lan pit lipat saya mundhak ing taun 2010-an dumugi 2020-an. Merek punika dipunasilaken déning perusahaan *manufaktur* pit nasional lan dipunedum lumantar jaringan distributor resmi, toko pit, lan platform dagang *daring*.

Ing wekdal pandemi COVID-19 (2020–2021), panjaluk pit ing Indonesia ngalami paningkatan signifikan, lan Thrill dados salah satunggaling merek ingkang kathah dipunpadosi déning konsumen.

## Jinis Produk 
Produk-produk sepeda Thrill kalebet:

* **Pit Gunung (MTB)** – Kasedhiya ing *varian* hardtail lan *full suspension*, kanthi rangka *alloy* utawi karbon ing model tartamtu.
* **Pit Balap (Road Bike)** – Dirancang kanggé kecepatan lan *efisiensi* ing dalan aspal.
* **Pit Lipat** – Cocog kanggé *mobilitas* ing perkotaan.
* **Pit BMX** – Kanggo kabutuhan *freestyle* lan rekreasi.

Sawetawis model Thrill migunakaken komponen saking pabrikan internasional kados ta Shimano kanggé sistem transmisi lan pengereman.

## Segmentasi Pasar 
Thrill nyasar segmen kelas menengah kanthi fokus dhumateng kombinasi antawisipun kualitas, *desain*, lan rega ingkang *kompetitif*. Merek punika asring dipunginakaken déning pangguna *rekreasional*, komunitas pit, lan atlit amatir.

## Distribusi lan Popularitas 
Distribusi Thrill nyakup manéka wilayah ing Indonesia lan sawetawis nagari Asia Tenggara. Popularitasipun saya mundhak amargi promosi komunitas, acara gowes, lan dukungan dhumateng tim utawi ajang balap lokal.
Anthedon (Palestina)

**Anthedon**, uga diarani **Al-Balakhiyya**, minangka kutha Helenistik cedhak Gaza. Kutha iki pisanan kasebut déning Josephus minangka kutha kang dipandhegani déning Alexander Jannaeus bebarengan karo Raphia. Pompey bisa ngrebut saka pamaréntahan Yahudi nalika pangrebutan Yudea. Gabinius ngedegake manèh lan manggoni manèh kutha kasebut, lan bakale, Augustus nggabungake Anthedon menyang karajan Herodes, bebarengan karo kutha-kutha pesisir liyane. Herodes ngganti jeneng dadi *Agrippias* utawa *Agrippeion* kanggo ngurmati Agrippa, nanging jeneng kasebut ora lestari. Pecahan tembikar uga ditemokake ing bukit pasir.

Ing taun 2023, para arkéolog ngumumake panemuan kuburan jaman Romawi kang diarani Ard al-Moharbeen Necropolis, kanthi luwih saka 100 kuburan, kalebu makam hiasan kang ana koin dilebokake ing njero tutuk wong kang wis tilar donya minangka bekal kanggo mlaku menyang alam baka.

## Rujukan
Karaton

Karaton

Karaton sejatine pada karo Keraton. Ing aksara jawa, aksara telung wanda katulis nglegena mula ana tembung Karaton kang tegese panggonane Ratu. 

Sejarah

Karaton Surakarta 

*Karaton Surakarta Hadiningrat dalah wawangunanipun ingkang mengku makna kebatosan sarta nenuntun dateng luhuring budi, Utamaning pakarti, tatakrama miwah kasusilan (K.R.M.H. Yosodipura)*

Tahun masehi 1742 ana geger pacinan, kang mbalela yaiku wong-wong cina pimpinane Raden Mas Garendi. Geger pacinan iki kasil ngrebut Karaton Kartasura, nalika iku kartasura diperintah dening Ingkang Sinuhun   Kanjeng Susuhan Paku Buwono II (PB II). Raden Mas Garendi sakwise kasil nglungguhi Dhampar banjur kawentar dijeluk Sunan Hamangkurat V utawa Sunan Kuning, kasebut kaya mengkono amarga RM Garendi mimpin wong-wong cina kang kulite  kuning. 

PB II karo prajurit lan  abdi dalem kang setya tahu ora mbalela, ngungsi ing Ponorogo, Jawa Timur. PB II kasil ngrebut Karaton Kartasura maneh nanging kahanane Karaton wus rusak, wus ora patut dadi kedhaton maneh. PB II banjur mindah Karaton Kartasura ing desa Sala, 14 km ngetan. Desa Sala banjur diganti jeneng dadi Karaton Surakarta Hadiningrat utawa Nagari Surakarta Hadiningrat. 

 

Karaton Jogjakarta
Robert Bathurst

**Robert Bathurst** (lair Fébruari 1957)  iku sawijné aktor Britani. Dhèwèké lair ing Panté Emas sing saiki diarani Ghana.

## Filmografi 
### Télévisi
### Film 
## Réferènsi 
## Pranala njaba
*Robert Bathurst at the British Film Institute
*
Tionghoa ing Surakarta

**Wong Tionghoa ing Surakarta** minangka komunitas etnis kanthi sejarah sing dawa lan wis nyumbang ing macem-macem aspek urip kutha Surakarta . Dheweke dikenal nduweni peran penting ing sejarah lokal, urip sosial, budaya, lan ekonomi, kanthi ciri lan perkembangan unik sing cocog karo dinamika lokal.

## Sajarah 
Anane wong Tionghoa ing Surakarta diwiwiti saka konflik internal ing njero kraton ing awal abad kaping 18. Dheweke mbrontak nglawan Paku Buwono II lan VOC sing dipimpin dening Raden Mas Garend I, sing dikenal minangka kedadeyan Geger Pacinan ing taun 1742. Kedadeyan iki nyebabake pindhahing kutha kerajaan saka Kartasura menyang Surakarta lan menehi idin kanggo manggon ing wilayah kutha sekitar Pasar Gede, kalebu Kampung Balong ing sisih lor Kali Pepe.

Geger Pacinan minangka prastawa sejarah sing nglibatake pasukan gabungan Jawa lan Tiongkok sing sementara nguwasani Kraton Kartasura. Prastawa iki nandhani ketegangan sosio-politik antarane Kraton, VOC, lan komunitas Tionghoa, sing pungkasane dadi konflik gedhe lan migrasi maneh pusat kerajaan menyang Surakarta.

## Rekonsiliasi 
Rekonsiliasi iki dudu asil saka siji kesepakatan pasca-Kong Sing, nanging luwih minangka upaya sing terus-terusan lan formal antarane etnis Tionghoa lan Jawa ing Surakarta, sing umume kedadeyan liwat rong saluran utama: akulturasi budaya lan kesadaran sosial sing padha. Urip sosial komunitas Tionghoa sajrone abad kaping 20 wis ngalami akeh owah-owahan, utamane ing upacara tradisional, jeneng, agama, seni, perkawinan, pati, lan mentalitas. Owah-owahan kasebut disebabake dening perkawinan campur karo wong Jawa, lan panampa kabijakan asimilasi sajrone Orde Baru. Rangkaian owah-owahan iki nduduhake proses transformasi wong Tionghoa dadi "Jawa".

## Grebeg Sudira 
''' Grebeg '* ing tradhisi Jawa nuduhake perayaan rutin lan syukur kanggo mengeti acara penting. Dene *'Sudiro''' dijupuk saka Desa Sudiroprajan ing sekitar Pasar Gede. Tradhisi iki wiwitane kanggo mengeti ambal warsa Pasar Gede Hardjonagoro sing diprakarsani dening warga etnis Tionghoa lan Jawa ing Desa Sudiroprajan. Desa Sudiroprajan, Kecamatan Jebres, dikenal minangka Pecinan amarga akeh etnis Tionghoa. Wilayah iki kalebu desa Kepanjen, Balong, Mijen, Ngampil, Samaan, Ketandan, Limolasan, lan Balong Lengkong. Grebeg Sudiro mujudake tradhisi kang nggambarake perpaduan budaya Jawa lan Tionghoa. Tradhisi iki lair ing taun 2007 ing Sudiroprajan, Solo, diprakarsani dening Oei Bengki, Sarjono Lelono Putro, lan Kamajaya.

## Rujukan
Hargeisa

**Hargeisa** (basa Somali: **Hargeysa**) inggih punika salah satunggaling kutha ing sisih kulon-lor Somalia ingkang dados ibu kutha saha kutha paling ageng ing Républik Somaliland. Sadèrèngipun madegé nagara Somalia modhèren, Hargeisa dados ibu kutha jajahan Somaliland Britania.

Ing taun 1988, pasukan Somalia ngrusak kutha punika amargi konflik kaliyan golongan pemberontak ing sisih lor nalika wiwitan perang sipil Somalia. Nanging kahanan sakwise punika alon-alon pulih malih.

Pambangunan malih Hargeisa kathah dipunbiyayi saking kiriman arta (remitansi) warga ingkang makarya ing njawi nagari. Beda kaliyan kathah dhaérah Afrika sanèsipun ingkang gumantung dhateng bantuan internasional, Somaliland boten saged nampi bantuan resmi amargi statusipun dereng dipunpratélakaké dados nagara berdaulat déning komunitas internasional.

## Rujukan
## Pranala njawi
*
Somaliland Britania

**British Somaliland** utawi resmi **Protektorat Somaliland** (basa Somali: *Maxmiyadda Dhulka Soomaalida*) inggih punika wilayah protektorat Karajan Manunggal ing Afrika Wétan saking taun 1884 dumugi 1960. Wilayah punika mapan ing tlatah ingkang sapunika dados Somaliland.

Watesipun kalebet Somalia Italia, Pesisir Somali Prancis, saha Kakaisaran Etiopia.

Saking taun 1884 dumugi 1920, tlatah punika dipunatur minangka protektorat ingkang kasusun saking kasultanan-kasultanan lokal ingkang ngatur piyambak. Sasampunipun gerakan Dervish kasil dipuntumpes déning Inggris ing taun 1920, pamaréntahan dipuntegesi dados koloni mahkota (*Crown Colony*).

## Sajarah 
### Perjanjian Protektorat 
Ing pungkasan abad kaping-19, Karajan Manunggal nandhatangani perjanjian kaliyan klan-klan Somali kados Isaaq, Gadabuursi, Habr Awal, Habr Je'lo, lan Warsangali kanggo netepaken sistem protektorat. Tujuan utama Inggris inggih punika njaga jalur dagang menyang Aden lan nyegah campur tangan kakuwatan Éropah sanèsipun.

Administrasi kolonial awalipun namung kawates wonten ing tlatah pesisir, boten ngrembaka dumugi pedalaman.

### Perang Dervish 
Wiwit taun 1899 dumugi 1920, Inggris ngadhepi perlawanan saking Gerakan Dervish ingkang dipunpandhegani déning Mohammed Abdullah Hassan. Perang punika suwé lan nyebabaken kathah biaya militèr.

Ing taun 1920, Inggris migunakaken pesawat militèr kanggé ngebom basis Dervish ing Taleh, ingkang pungkasane nglemahaken gerakan punika. Hassan séda ing taun 1921.

### Perang Donya II 
Nalika Perang Donya II, tlatah punika dipuninvasi déning Italia Fasis ing 3 Agustus 1940 minangka pérangan saking Kampanye Afrika Wétan. Nanging Inggris kasil ngrebut malih ing 8 April 1941 liwat Operasi Appearance.

### Pemberontakan Sheikh Bashir (1945) 
Ing Juli 1945, wonten pambrontakan dipunpandhegani déning Sheikh Bashir ing Burao lan Erigavo nglawan pamaréntahan kolonial Inggris. Pambrontakan punika kasil dipunpadamaken, nanging dados pratandha kuatipun sentimen anti-kolonial ing wilayah punika.

### Mardika lan Gabung kaliyan Somalia 
Tanggal 26 Juni 1960, Protektorat Somaliland pikantuk kamardikan dados Nagara Somaliland. Gangsal dinten salajengipun, tanggal 1 Juli 1960, nagara punika gabung kaliyan Wilayah Perwalian Somalia (bekas Somalia Italia) lan mbentuk Républik Somalia.

## Politik 
Ngantos taun 1957, kakuwasan eksekutif lan legislatif dumunung ing tangan Gubernur Inggris. Taun 1957 dipunbentuk Déwan Legislatif, lan ing taun 1960 dipunlebetaken konstitusi énggal sakderengipun kamardikan.

## Républik Somaliland (1991–sapunika) 
Ing taun 1991, sasampunipun perang sipil ing Somalia, wilayah lor ingkang biyèn kalebet British Somaliland ngumumaken kamardikan dados Républik Somaliland. Nanging statusipun ngantos sapunika dereng dipunakoni sacara wiyar déning masyarakat internasional.

## Prangko 
Wonten prangko khusus Protektorat Somaliland ingkang dipunluncuraken ing jaman kolonial, kalebet edisi taun 1953 lan cap tambahan taun 1957 lan 1960.

## Kategori